CELEX: 32018D1119(01)
Language: sl
Date: 2018-09-13 00:00:00
Title: Sklep Organa za evropske politične stranke in evropske politične fundacije z dne 13. septembra 2018 o izbrisu Europa Terra Nostra iz registra

19.11.2018   
               
               
                  SL
               
               
                  Uradni list Evropske unije
               
               
                  C 418/4
               
            
         SKLEP ORGANA ZA EVROPSKE POLITIČNE STRANKE IN EVROPSKE POLITIČNE FUNDACIJE
         z dne 13. septembra 2018
         o izbrisu Europa Terra Nostra iz registra
         (Besedilo v nemškem jeziku je edino verodostojno)
         (2018/C 418/05)
         ORGAN ZA EVROPSKE POLITIČNE STRANKE IN EVROPSKE POLITIČNE FUNDACIJE JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe (EU, Euratom) št. 1141/2014 Evropskega parlamenta in Sveta z dne 22. oktobra 2014 o statutu in financiranju evropskih političnih strank in evropskih političnih fundacij (1) ter zlasti člena 40a Uredbe,
         ob upoštevanju naslednjega:
         
                     (1)
                  
                  
                     Evropska komisija je 13. septembra 2017 predstavila predlog uredbe Evropskega parlamenta in Sveta o spremembi Uredbe (EU, Euratom) št. 1141/2014 o statutu in financiranju evropskih političnih strank in evropskih političnih fundacij (2).
                  
               
                     (2)
                  
                  
                     Organ za evropske politične stranke in evropske politične fundacije (v nadaljnjem besedilu: organ) je 9. aprila 2018 od Europa Terra Nostra prejel vlogo za registracijo kot evropska politična fundacija v skladu s členom 8(1) Uredbe (EU, Euratom) št. 1141/2014.
                  
               
                     (3)
                  
                  
                     Organ je 24. aprila 2018 sprejel sklep o registraciji Europa Terra Nostra kot evropske politične fundacije (v nadaljnjem besedilu: sklep o registraciji). Sklep o registraciji je bila 31. maja 2018 objavljena v Uradnem listu Evropske unije, Europa Terra Nostra pa je na ta dan pridobila evropsko pravno osebnost. Europa Terra Nostra je formalno povezana z evropsko politično stranko Zveza za mir in svobodo.
                  
               
                     (4)
                  
                  
                     Evropski parlament in Svet sta 3. maja 2018 sprejela Uredbo (EU, Euratom) 2018/673 (3) o spremembi Uredbe (EU, Euratom) št. 1141/2014. Uredba (EU, Euratom) 2018/673 je začela veljati na dan objave v Uradnem listu Evropske unije, to je 4. maja 2018, in je med drugim spremenila pogoje, ki jih morajo vlagatelji izpolnjevati za registracijo kot evropska politična stranka.
                  
               
                     (5)
                  
                  
                     V skladu s členom 40a(3) Uredbe (EU, Euratom) št. 1141/2014 so morale evropske politične stranke, ki so bile registrirane pred 4. majem 2018, najkasneje do 5. julija 2018 predložiti dokazila, da izpolnjujejo pogoje iz točk (b) in (ba) člena 3(1) Uredbe (EU, Euratom) št. 1141/2014, kot so bili spremenjeni (v nadaljnjem besedilu: spremenjeni pogoji za registracijo). V skladu s členom 40a(4) Uredbe (EU, Euratom) št. 1141/2014 mora organ iz registra izbrisati evropsko politično stranko in z njo povezano evropsko politično fundacijo, kadar zadevna stranka do 5. julija 2018 ne dokaže, da izpolnjuje spremenjene pogoje za registracijo.
                  
               
                     (6)
                  
                  
                     Dne 4. maja 2018 je organ vsem registriranim evropskim političnim strankam poslal pismo, v katerem jih je obvestil o zaključku zakonodajnega postopka za sprejetje Uredbe (EU, Euratom) 2018/673 (v nadaljnjem besedilu: pismo z dne 4. maja 2018). V tem pismu je pojasnil posledice novega pravnega okvira in evropske politične stranke opozoril, da morajo do 5. julija 2018 predložiti dokazila, da izpolnjujejo spremenjene pogoje za registracijo.
                  
               
                     (7)
                  
                  
                     Organ je 22. junija 2018 od Kotleba – L’udová Strana Naše Slovensko („LSNS“) prejel vlogo, ki med drugim navaja, da je LSNS stranka članica Zveze za mir in svobodo in je zastopana v državnem svetu Slovaške republike.
                  
               
                     (8)
                  
                  
                     Organ je 2. julija 2018 od Nationaldemokratische Partei Deutschlands („NPD“) prejel vlogo, ki med drugim navaja, da je NPD stranka članica Zveze za mir in svobodo in je zastopana v Evropskem parlamentu.
                  
               
                     (9)
                  
                  
                     Organ od Zveze za mir in svobodo ali nacionalnih političnih strank v imenu Zveze za mir in svobodo do 5. julija 2018 ni prejel drugih dokazil, da je Zveza za mir in svobodo izpolnila spremenjene pogoje za registracijo.
                  
               
                     (10)
                  
                  
                     Organ je 10. avgusta 2018 Zvezi za mir in svobodo in Europa Terra Nostra poslal predhodno oceno, da bi jima omogočil zaslišanje v skladu s členom 34 Uredbe (EU, Euratom) št. 1141/2014 v zvezi s spremenjenimi pogoji za registracijo in ker Zveza za mir in svobodo do 5. julija 2018 ni predložila zadostnih dokazil.
                  
               
                     (11)
                  
                  
                     Zveza za mir in svobodo in Europe Terra Nostra na predhodno oceno organa z dne 10. avgusta 2018 nista podali pripomb.
                  
               
                     (12)
                  
                  
                     Organ meni, da Zveza za mir in svobodo v roku, ki ga je določil evropski zakonodajalec, ni dokazala, da izpolnjuje spremenjene pogoje za registracijo, ker je do 5. julija 2018 predložila nezadostno dokumentacijo, in sicer dokumentacijo strank LSNS (Slovaška) in NPD (Nemčija). Ti dve vlogi ne zadostujeta kot dokaz, da Zveza za mir in svobodo izpolnjuje spremenjene pogoje za registracijo v najmanj četrtini držav članic.
                  
               
                     (13)
                  
                  
                     Organ tudi meni, da preizkus navedb iz vlog LSNS in NPD ni potreben, ker tudi če bi bile te vloge načeloma primerne za dokazovanje, da Zveza za mir in svobodo izpolnjuje spremenjene pogoje za registracijo v dveh državah članicah, to ne bi spremenilo dejstva, da Zveza za mir in svobodo do 5. julija 2018 ni predložila zadostne dokumentacije.
                  
               
                     (14)
                  
                  
                     Organ v skladu s členom 40a(4) Uredbe (EU, Euratom) št. 1141/2014 meni, da Zveza za mir in svobodo do 5. julija 2018 ni dokazala, da izpolnjuje spremenjene pogoje za registracijo in da je treba Zvezo za mir in svobodo in Europa Terra Nostra zato izbrisati iz registra –
                  
               SPREJEL NASLEDNJI SKLEP:
         
            Člen 1
            Europa Terra Nostra se izbriše iz registra.
         
         
            Člen 2
            Ta sklep je naslovljen na:
            
                        Europa Terra Nostra
                     
                  
                        Kurfürstendamm 195, 3. OG
                     
                  
                        10707 Berlin
                     
                  
                        NEMČIJA
                     
                  
         
            V Bruslju, 13. septembra 2018
            
               
                  Za Organ za evropske politične stranke in evropske politične fundacije
               
               
                  Direktor
               
               M. ADAM
            
         
         
            (1)  UL L 317, 4.11.2014, str. 1.
         
            (2)  COM(2017) 481 – 2017/0219 (COD).
         
            (3)  UL L 114 I, 4.5.2018, str. 1.